ai4bharat/Pralekha huggingface dataset:
உள்துறை அமைச்சகம்
2022 செப்டம்பர் 15 வரை பத்ம விருதுகள் 2023-க்கான விண்ணப்பங்கள் வரவேற்கப்படுகின்றன
2023 குடியரசுதின விழாவில் அறிவிக்கப்பட உள்ள பத்ம விருதுகள் 2023-க்கான இணையவழி விண்ணப்பங்கள் / பரிந்துரைகள் 2022 மே 01 முதல் ஏற்கப்படுகின்றன. இதற்கான கடைசி நாள் 2022 செப்டம்பர் 15 ஆகும். பத்ம விருதுகள் 2023-க்கான இணையவழி விண்ணப்பங்கள் / பரிந்துரைகள் தேசிய விருதுகளுக்கான https://awards.gov.in என்ற இணையப் பக்கத்தில் மட்டுமே ஏற்கப்படும்.
நாட்டின் மிக உயரிய சிவில் விருதுகளாக பத்மவிபூஷன். பத்ம பூஷன், பத்மஸ்ரீ விருதுகள் வழங்கப்படுகின்றன. 1954 ஆம் ஆண்டு நிறுவப்பட்ட இந்த விருதுகள் ஒவ்வொரு ஆண்டும் குடியரசுதின விழா நாளில் அறிவிக்கப்படுகின்றன. கலை, இலக்கியம், கல்வி, விளையாட்டு, மருத்துவம், சமூக சேவை, அறிவியல், பொறியியல், பொது விஷயங்கள், சிவில் சேவைகள், வர்த்தகம், தொழில்துறை போன்ற அனைத்து துறைகளில் சிறப்புமிக்க பணியாற்றியவர்கள், சாதனை புரிந்தவர்கள், சேவை செய்தவர்களை அங்கீகரிக்கும் விதமாக பத்ம விருதுகள் வழங்கப்படுகின்றன. இனம், தொழில், பதவி நிலை, பாலினம் என எந்த பாகுபாடுமில்லாமல் விருதுகள் வழங்கப்படுகின்றன. மருத்துவர்கள், விஞ்ஞானிகள் தவிர பொதுத்துறை நிறுவனங்களில் பணியாற்றுவோர் உள்ளிட்ட அரசு ஊழியர்கள், பத்ம விருதுகள் பெற தகுதி இல்லாதவர்கள்.
பத்ம விருதுகளை மக்களின் பத்ம என்று மாற்றம் செய்வதில் அரசு உறுதிபூண்டுள்ளது. எனவே, அனைத்து குடிமக்களில் எவரும் தாங்களாகவே விண்ணப்பிக்கலாம் அல்லது மற்றவர்களை பரிந்துரை செய்யலாம்.
சமூகத்திற்கு தன்னலமின்றி சேவை செய்யும் பெண்கள், நலிந்தபிரிவினர், எஸ்சி / எஸ்டி வகுப்பினர் மாற்றுத்திறனாளிகள் உள்ளிட்டவர்களை பரிந்துரை செய்ய அனைத்து மத்திய அமைச்சகங்கள் / துறைகள், மாநில / யூனியன் பிரதேச அரசுகள், பாரத ரத்னா, பத்மவிபூஷன், விருதுபெற்றவர்கள் முயற்சிகளை மேற்கொள்ள வேண்டும் என்று மத்திய உள்துறை அமைச்சகம் கேட்டுக் கொண்டுள்ளது.
மேலும் விவரங்களுக்கு மத்திய உள்துறை அமைச்சகத்தின் இணையதளத்தில்  ‘விருதுகள்’ மற்றும் ‘பதக்கங்கள்’ என்ற தலைப்பில் காணலாம். பத்ம விருதுகள் இணையப் பக்கத்திலும்,  விவரங்களை அறியலாம். பத்ம விருதுகள் பற்றிய விதிமுறைகளை அறிந்து கொள்ள https://padmaawards.gov.in/AboutAwards.aspx என்ற இணையப் பக்கத்தில் காணலாம்
பிரதமர் அலுவலகம்
வெளிநாடு வாழ் இந்தியர்கள் தினத்தையொட்டி, வெளிநாடு வாழ் இந்தியர்களுக்கு பிரதமர் வாழ்த்து
வெளிநாடு வாழ் இந்தியர்கள் தினத்தையொட்டி, அனைவருக்கும் குறிப்பாக வெநாடுகளில் வசிக்கும் இந்தியர்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
‘’ வெளிநாடு வாழ் இந்தியர்கள் தினத்தையொட்டி, அனைவருக்கும் குறிப்பாக வெநாடுகளில் வசிக்கும் இந்தியர்களுக்கு வாழ்த்துக்கள். நமது வெளிநாட்டு இந்திய சமூகம் உலகம் முழுவதும் புகழ்பெற்று விளங்குவதுடன், பல்வேறு துறைகளில் சிறந்து விளங்குகின்றனர். அதேசமயம், அவர்கள் தங்கள் வேர்களுடன்  தொடர்பு வைத்துள்ளனர். அவர்களது சாதனைகள் குறித்து நாம் பெருமிதம் கொள்கிறோம்’’
புள்ளியியல் மற்றும் திட்ட அமலாக்கம் அமைச்சகம்
ஆண்டு தேசிய வருமானம் 2020- 2021, முதல் முன்கூட்டிய உத்தேச மதிப்பீடுகள்
மத்திய புள்ளிவிவரம் மற்றும் திட்ட நடைமுறைப்படுத்துதல் அமைச்சகத்தின் தேசிய புள்ளியியல் அலுவலகம் 2020-2021 நிதியாண்டிற்கான ஆண்டு வருமானத்தின் முன்கூட்டிய உத்தேச மதிப்பீடுகளை வெளியிட்டுள்ளது.
2020-21-ஆம் ஆண்டுக்கான உண்மையான மொத்த உள்நாட்டு உற்பத்தி  அல்லது நிலையான விலை மதிப்பிலான மொத்த உள்நாட்டு உற்பத்தி ரூ 134.40 லட்சம் கோடி ரூபாயை எட்டும் என்று மதிப்பிடப்பட்டுள்ளது.
முன்னதாக 2019-2020-ஆம் ஆண்டின் திருத்தியமைக்கப்பட்ட மதிப்பீட்டின்படி இது 145.66 லட்சம் கோடி ரூபாயாக இருந்தது. 2020-2021-ஆம் ஆண்டில் ஜிடிபி வளர்ச்சி -7.7 சதவீதமாக இருக்கும் என்று மதிப்பிடப்பட்டுள்ளது. 2019-2020-ஆம் ஆண்டில் இது 4.2 சதவீதமாக இருந்தது.
தற்போதைய விலைமதிப்பின் அடிப்படையிலான 2020-2021-ஆம் ஆண்டுக்கான ஜிடிபி ரூ 194.82 லட்சம் கோடி ரூபாயை எட்டும் என்று மதிப்பிடப்பட்டுள்ளது. 2019-2020-ஆம் ஆண்டில் திருத்தியமைக்கப்பட்ட மதிப்பீடுகளின்படி இது 203.40 லட்சம் கோடி ரூபாயாக இருந்தது. 2020-21-ஆம் ஆண்டில் -4.2 சதவீதம் என்னும் அளவில் வளர்ச்சி இருக்கும் என்று எதிர்பார்க்கப்படுகிறது.
தனிநபர் வருமானம் மற்றும் இதர விவரங்கள் அறிக்கைகள் 1 முதல் 4 வரையில் வழங்கப்பட்டுள்ளன.
1 ஜூலை 2017 முதல் அறிமுகப்படுத்தப்பட்ட பொருள்கள் மற்றும் சேவை வரி  மற்றும் வரிக் கட்டமைப்பில் ஏற்படுத்தப்பட்ட இதர மாற்றங்கள் காரணமாக மொத்த வரிவருவாய், ஜிஎஸ்டி அல்லாத வருவாய் மற்றும் ஜிஎஸ்டி வருவாய் என்ற இரண்டையும் உள்ளடக்கியதாக உள்ளது.
நிலையான விலைமதிப்புள்ள பொருள்களுக்கான வரியைப் பெறுவதில் வால்யூம் எக்ஸ்ட்ராபொலேஷன் என்ற முறைப்படி எண்ணிக்கையில் வளர்ச்சியைப் பொறுத்து வரி விதிக்கப்படும். பொருட்களுக்கும், சேவைகளுக்கும் ஆன வரி கணக்கிடப்பட்டு, மொத்த வரி அளவு கணக்கிடப்படுகிறது.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1686824
----
(Visitor Counter : 256
ஜவுளித்துறை அமைச்சகம்
1714 இந்திய கைத்தறி பொருட்கள் பதிவு பெற்றுள்ளன, தமிழ்நாட்டில் இருந்து 179
நாடாளுமன்றத்தின் மாநிலங்களவையில் உறுப்பினர்களின் கேள்விகளுக்கு இன்று எழுத்துப்பூர்வமாக பதிலளித்த ஜவுளி இணை அமைச்சர் திருமதி தர்ஷனா ஜர்தோஷி கீழ்காணும் தகவல்களை அளித்தார்.
உயர் தரமான, குறைபாடுகளே இல்லாத மற்றும் சுற்றுச்சூழலுக்கு உகந்த முக்கிய கைத்தறி தயாரிப்புகளின் சந்தைப்படுத்தல் மற்றும் விளம்பரப்படுத்துதலுக்காக இந்திய கைத்தறி பிராண்ட்  தொடங்கப்பட்டது.
இதில் 31.10.2021 அன்று வரை 1714 பதிவுகள் செய்யப்பட்டுள்ளன. தமிழ்நாட்டில் இருந்து 179 பொருட்கள் பதிவு பெற்றுள்ளன. ஐஎச்பி தயாரிப்புகள் பெரும்பாலும் தனியார் நிறுவனங்களால் விற்கப்படுகின்றன. 31.10.2021 நிலவரப்படி இந்த முகமைகளால் 1102.69 கோடி ரூபாய் விற்பனை பதிவாகியுள்ளது.
கைத்தறிப் துணிகள் உள்ளிட்ட ஐஎச்பி பொருட்களின் மின்-சந்தைப்படுத்தலுக்காக 23 மின்-வணிக நிறுவனங்கள் ஈடுபடுத்தப்பட்டுள்ளன. 31.10.2021 நிலவரப்படி இந்த தளங்களால் ரூ 134.35 கோடி விற்பனை பதிவாகியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1777655
மத்திய அமைச்சரவை
இங்கிலாந்து வெளியுறவுத்துறை அமைச்சர் திரு. போரிஸ் ஜான்சன் பிரதமருடன் சந்திப்பு
இங்கிலாந்து வெளியுறவுத்துறை அமைச்சர் திரு. போரிஸ் ஜான்சன் பிரதமர் திரு நரேந்திர மோடியை இன்று சந்தித்தார்.
நவம்பர் 2015 ல் தனது இங்கிலாந்து பயணத்தின்போது, லண்டன் மேயர் ஆக இருந்த திரு. ஜான்சனுடன் நடைபெற்ற சந்திப்பை நினைவு கூர்ந்த பிரதமர், அவர் வெளியுறவுத்துறை அமைச்சராக நியமனம் செய்யப்பட்டதையொட்டி வாழ்த்து தெரிவித்தார்.
நவம்பர் மாதம் 2016 இங்கிலாந்து பிரதமர் தெரெசா மே இந்தியாவிற்கு மேற்கொண்ட பயணம், வருங்காலத்தில் இந்தியா – இங்கிலாந்து இடையேயான உறவு எப்படி இருக்க வேண்டும் என்பதற்கான வழிமுறைகளை உணர்த்தி உள்ளது என்று பிரதமர் கூறினார்.
இருநாடுகளுக்கும் இடையேயான உறவை வலுபடுத்தும் வகையில் பல்வேறு துறையில், குறிப்பாக அறிவியல் மற்றும் தொழில்நுட்பம், நிதி, பாதுகாப்பு ஆகிய துறைகளில் ஏற்பட்டுள்ள வளர்ச்சியை பிரதமர் பாராட்டினார்.
இங்கிலாந்தில் வாழும் இந்திய மக்கள், இரு நாடுகளுக்கும் வாழும் பாலமாக உள்ளதாக பிரதமர் தெரிவித்தார். இது மக்களுக்கு இடையேயான உறவை மேம்படுத்த முக்கிய தூண்டுகோலாக உள்ளது. இந்த உறவை மேம்படுத்த, இரு தரப்பும் தொடர்ந்த செயல்படும் என்று நம்புவதாக பிரதமர் கூறினார்.
அறிவியல் மற்றும் தொழில்நுட்பத்துறை
சில விசித்திரமான நிலைகளில் காந்தவியலின் மின்சார செயல்பாடு வினோதமான ஒளியியல் விளைவுகளுக்கு வழிவகுக்கும்: கான்பூர் ஐஐடி குழு கண்டுபிடிப்பு
சில விசித்திரமான நிலைகளில் காந்தவியலின் மின்சார செயல்பாடு, வினோதமான ஒளியியல் விளைவுகளுக்கு வழிவகுக்கும் எனவும், ஒளியியல் கருவிகளில் இவை பயனுள்ளதாக உள்ளன என்றும் கான்பூர் ஐஐடி விஞ்ஞானிகள் கண்டுபிடித்துள்ளனர்.
ஒரு மின் புலத்தைப் பயன்படுத்தும் போது, ‘ஆன்டிஃபெரோ மேக்னடிக் ஆக்சியன் இன்சுலேட்டர்’ எனப்படும் ஒரு சிறப்பு வகையான காந்த இன்சுலேட்டரின் மேல் மற்றும் கீழ் அடுக்குகளிலிருந்து எலக்ட்ரான்கள் தன்னிச்சையாக எதிர் திசைகளில் விலகுவதை கான்பூர் ஐஐடி குழுவினர் கண்டுபிடித்தனர்.
‘ஹால் லேயர் விளைவு’ என்று அழைக்கப்படும் இந்த அம்சம், அடுத்த தலைமுறை காந்த மற்றும் ஒளியியல் சாதனங்களில் முக்கியமான பயன்பாடுகளுடன் காந்தவியலின் மின்சார செயல்பாட்டுக்கு வழிவகுக்கும் வெளிப்புற மின் புலத்தால் அத்தகைய பொருட்களின் காந்தவியலை திறம்பட கட்டுப்படுத்த அனுமதிக்கிறது.
மாங்கனீசு பிஸ்மத் டெல்லுரைடு எம்என்பிஐ2டிஇ4 அடுக்குகளால் செய்யப்பட்ட சில நானோமீட்டர் தடிமனான சாதனங்களில், இந்த ‘ஹால் லேயர் விளைவு ஏற்பட்டது கான்பூர் ஐஐடி குழுவினரை ஆச்சரியப்படுத்தியது. ஹால் லேயர் விளைவு என்பது ஒரு மின்சார புலத்தில், குறுக்கு மின்னழுத்தத்தை உருவாக்குவதைக் குறிக்கிறது. இது ஒரு காந்தப்புலத்தின் முன்னிலையில் உள்ள பொருட்களில் நிகழ்கிறது. ‘நேச்சர்’ என்ற இதழில் வெளியான கட்டுரையில் இந்த கண்டுபிடிப்பு தெரிவிக்கப்பட்டுள்ளது.
இந்த புதுவித ‘ஹால் லேயர் விளைவை’ பேராசிரியர் அமித் அகர்வால் தலைமையிலான கான்பூர் ஐஐடி குழுவினர் கண்டுபிடித்தனர்.
ஆய்வு கட்டுரை வெளியீட்டு இணைப்பு: :https://doi.org/10.1038/s41586-021-03679-w
இது தொடர்பான விவரங்களுக்கு , பேராசிரியர் அமித் அகர்வாலை,  என்ற இ-மெயில் முகவரியில் தொடர்பு கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745113
-----
(Visitor Counter : 138
நுகர்வோர் நலன், உணவு மற்றும் பொது விநியோகம் அமைச்சகம்
நுகர்வோர் பாதுகாப்புக்காக குறிப்பிட்ட பொருட்கள் மீது பிஐஎஸ் சான்றிதழ் இடம்பெறுவதை உறுதி செய்யவேண்டும்: நுகர்வோர் நலத்துறை செயலாளர்
நுகர்வோர் பாதுகாப்புக்காக குறிப்பிட்ட பொருட்கள் மீது பிஐஎஸ் சான்றிதழ் இடம்பெறுவதை உறுதி செய்யவேண்டும் என்று நுகர்வோர் நலத்துறை செயலாளர் திரு ரோஹித் குமார் சிங் தெரிவித்துள்ளார்.
சண்டிகரில் இன்று  நடைபெற்ற பயிலரங்கு ஒன்றில் உரையாற்றிய அவர், என்சிஹெச் 1915-ஐ பயன்படுத்துமாறு வலியுறுத்தினார். நிலுவை வழக்குகளில் மூன்றில் ஒரு பகுதி காப்பீட்டு நிறுவனங்கள் மற்றும் மனை வணிகம் தொடர்புடையவையாக உள்ளன என்று அவர் குறிப்பிட்டார். தவறான விளம்பரங்கள் இடம்பெறுதல், பொருட்களின் நம்பகத்தன்மை முறையான குறைதீர்ப்புக்கு நுகர்வோர் ஆணையங்களின் பங்களிப்பு போன்ற, சந்தையில் நுகர்வோர்களால் எதிர்கொள்ளப்படும் முக்கிய பிரச்சனைகளுக்குத் தீர்வு காண்பது இந்தப் பயிலரங்கின் நோக்கமாகும்.
இந்தப் பயிலரங்கில் தொடக்கவுரையாற்றிய திரு ரோஹித் குமார் சிங், நுகர்வோர் நலன்களைப் பாதுகாப்பது நுகர்வோர் நலத்துறை. தேசிய ஆணையம், மாநில ஆணையங்கள், மாவட்ட ஆணையங்கள், இந்திய தர நிர்ணய அமைவனம், என்டிஎச், சட்டரீதியான அளவையியல், தேசிய நுகர்வோர் உதவி எண் போன்ற பிற அமைப்புகளின் கூட்டான முயற்சிகளை எடுத்துரைத்தார். நுகர்வோர் நலத்துறையின் நிதி ஆதரவுடன் 2024 மார்ச் 31 வாக்கில் 750 விலைப்பட்டியல் சேகரிப்பு மையங்கள் என்ற இலக்கை அடைவது விருப்பமாகும் என்றார். மேலும் அனைத்து மாவட்டங்களிலும் விலைப்பட்டியல் சேகரிப்பு மையங்களை அமைக்க அனைத்து மாநிலங்களையும் திரு சிங் வலியுறுத்தினார்.
தங்களின் எல்லை வரம்புக்குட்பட்ட பகுதிகளில் நுகர்வோர் பாதுகாப்பை வலுப்படுத்த ஒருங்கிணைந்து செயல்படுவது என்ற உறுதிபாட்டுடனும் நுகர்வோர் பாதுகாப்பு சட்டங்கள், விதிமுறைகள் ஆகியவற்றை தீவிரமாக அமல்படுத்த மாநிலங்கள் மற்றும் இதர பங்குதாரர்களுடன் நுகர்வோர் நலத்துறை ஒத்துழைப்பைத் தொடரும் என்ற உறுதியுடனும் இந்தப் பயிலரங்கு நிறைவடைந்தது.
குறு சிறு மற்றும் நடுத்தர தொழில் துறை அமைச்சகம்
காதிக்கான முதலாவது திறன் மையத்தை திரு நாராயண் ரானே நாளை தொடங்கிவைக்கிறார்
“காதி உணர்வு என்பது பூமியில் உள்ள ஒவ்வொரு சகமனிதருடனான உணர்வாகும்” –மகாத்மா காந்தி
கையால் நெய்யப்படும், காதி துணிகள் மூலம் மகாத்மா காந்தி ஆயிரக்கணக்கான மக்களை ஒன்றுபடுத்தினார். காதி துணிகளை நெய்து அவற்றை அணியவும் மக்களை தயார்படுத்தினார். இந்த நோக்கத்துடன் 1957-ம் ஆண்டு முதல் காதி கிராமத்தொழில் ஆணையம்  செயல்பட்டுவருகிறது. இத்தகைய நிறுவனங்கள் காதியின் மரபை பாதுகாத்து வருகின்றன.
காதியை புதிய இடத்திற்கு கொண்டுசெல்லும் வகையில், சிறு, குறு, நடுத்தர தொழில்கள் அமைச்சகம், காதி நிறுவனங்களை அதிகாரப்படுத்தும் விதத்தில், பரிசோதனை, புதுமை, வடிவமைப்பு மையத்தை உருவாக்கியுள்ளது. இந்த மையம், பல்வேறு தலைமுறையினருக்கும் ஏற்றவகையில் ஆடைகளை வடிவமைக்கும் நோக்கம் கொண்டதாகும். காதியை உலகளவில் பிரபலப்படுத்தும் நோக்கத்துடன், காதிக்கான திறன் மையம் ஏற்படுத்தப்பட்டுள்ளது.
மத்திய சிறு, குறு, நடுத்தரத் தொழில்கள் துறை அமைச்சர் திரு நாராயண் ரானே முதலாவது திறன் மையத்தை புதுதில்லியில் நாளை தொடங்கிவைக்கிறார். இந்த நிகழ்ச்சியில் சிறு, குறு, நடுத்தர தொழில்துறை இணையமைச்சர் திரு பானுபிரதாப் சிங் வர்மா, மத்திய ஜவுளித்துறை இணையமைச்சர் திருமதி தர்ஷனா விக்ரம் ஜர்தோஷ் உள்ளிட்டோர் கலந்து கொள்கின்றனர்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1824093
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
கடந்த 24 மணிநேரத்தில் 1 கோடிக்கும் அதிகமான கொவிட் தடுப்பூசி டோஸ்கள் செலுத்தப்பட்டுள்ளன.
நாடு தழுவிய தடுப்பூசித் திட்டத்தின் கீழ் இதுவரை 62.29 கோடி கொவிட் தடுப்பூசிகள் போடப்பட்டுள்ளன.
கடந்த 24 மணி நேரத்தில் 46,759 பேர் புதிதாகப் பாதிக்கப்பட்டுள்ளனர்.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.10%.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,59,775 ஆகும்.
குணமடைந்தவர்களின் விழுக்காடு 97.56%.
கடந்த 24 மணி நேரத்தில் 31,374 பேர் குணமடைந்துள்ளனர். இதுவரை மொத்தம் 3,18,52,802 பேர் குணமடைந்துள்ளனர்.
வாராந்திர தொற்று உறுதி விழுக்காடு  64 நாட்களாக 3%க்கும் குறைவாக உள்ளது.
தினசரி தொற்று உறுதி வீதம்  33 நாட்களாக 3%க்கும் கீழ் பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 51.68 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1749786
பிரதமர் அலுவலகம்
அமெரிக்க அதிபருடனான இருதரப்பு சந்திப்பின்போது பிரதமரின் தொடக்க உரையின் தமிழாக்கம்
அதிபர் அவர்களே,
உங்களுக்கு எனது மனமார்ந்த நன்றியைத் தெரிவித்துக் கொள்வதுடன், ஜில் பைடனுக்கும் எனது மனமார்ந்த நன்றியைத் தெரிவித்துக் கொள்கிறேன். நீங்கள் என்னையும் எங்கள் தூதுக்குழுவையும் அன்புடன் வரவேற்ற விதத்திற்காக நான் உங்களுக்கு எனது நன்றியைத் தெரிவித்துக் கொள்கிறேன். இன்று நீங்கள் வெள்ளை மாளிகையின் கதவுகளை இந்திய சமூகத்திற்குத் திறந்துள்ளீர்கள். அமெரிக்காவிற்கும் இந்தியாவுக்கும் இடையிலான எதிர்கால உத்திசார் உறவுகளைக் காண ஆயிரக்கணக்கான இந்தியர்கள் நம்மிடையே திரண்டனர்.
மேன்மைதங்கிய அதிபர் அவர்களே,
நீங்கள் எப்போதுமே இந்தியாவின் நலன் விரும்பியாக இருக்கிறீர்கள். உங்களுக்கு வாய்ப்பு கிடைக்கும் போதெல்லாம், எல்லா இடங்களிலும், நீங்கள் இந்தியா-அமெரிக்க உறவுகளின் முக்கியத்துவத்தை வலியுறுத்தியுள்ளீர்கள். 8 ஆண்டுகளுக்கு முன்பு, அமெரிக்க-இந்திய வர்த்தக கவுன்சிலில் உரையாற்றியபோது, நீங்கள் ஒரு முக்கியமான விஷயத்தைக் கூறியது எனக்கு இன்னமும் நினைவிருக்கிறது. "இந்தியாவின் சிறந்த நண்பராக மாறுவதே எங்கள் குறிக்கோள்" என்று நீங்கள் கூறினீர்கள். உங்களின் இந்த வார்த்தைகள் இன்றும் எதிரொலிக்கின்றன. இந்தியா மீதான உங்கள் தனிப்பட்ட அர்ப்பணிப்பு பல தைரியமான மற்றும் லட்சிய ரீதியிலான நடவடிக்கைகளை எடுக்க எங்களைத் தூண்டுகிறது.
இன்று இந்தியாவும் அமெரிக்காவும் விண்வெளித்துறையில் உயரங்களை அடைந்துள்ளதுடன் பெருங்கடலின் ஆழம் வரை அனைத்து துறைகளிலும் ஒத்துழைத்து செயல்படுகின்றன. பண்டைய கலாச்சாரம் முதல் செயற்கை நுண்ணறிவு வரை ஒவ்வொரு துறையிலும் உறுதுணையாக நின்று செயல்படுகின்றன.
ராஜீய ரீதியிலான கண்ணோட்டத்தில் இரு நாடுகளுக்கும் இடையிலான உறவுகள் என்று வரும்போது, அது பொதுவாக, முறையான கூட்டு அறிக்கைகள், பணிக்குழுக்கள் மற்றும் புரிந்துணர்வு ஒப்பந்தங்கள் பற்றியதாக இருக்கும். உண்மையில், இது அதன் சொந்த முக்கியத்துவத்தைக் கொண்டுள்ளது, ஆனால் இந்தியாவுக்கும் அமெரிக்காவிற்கும் இடையிலான உறவை முன்னெடுத்துச் செல்லும் உண்மையான இயந்திரம் எங்கள் வலுவான மக்களுக்கு இடையிலான உறவாகும். இந்த உறவுக்கான பேரொலியை வெள்ளை மாளிகையின் வாயிலுக்கு வெளியே நாங்கள் கேட்கிறோம்.
மேன்மைதங்கிய அதிபர் அவர்களே,
நீங்கள் கூறியதை மீண்டும் வலியுறுத்த விரும்புகிறேன். வேகமாக மாறிவரும் இன்றைய உலகளாவிய சூழ்நிலையில், அனைவரின் பார்வையும் உலகின் இரண்டு பெரிய ஜனநாயக நாடுகள், அதாவது இந்தியா மற்றும் அமெரிக்கா மீது உள்ளது. ஜனநாயக விழுமியங்கள், உலகளாவிய அமைதி மற்றும் ஸ்திரத்தன்மை மற்றும் மனிதகுலத்தின் நலனுக்காக நம்பும் அனைத்து சக்திகளுக்கும் நமது உத்திகள் வகுத்தலில் கூட்டாண்மை முன்னெப்போதையும் விட மிகவும் முக்கியமானது என்று நான் நம்புகிறேன்.
ஒட்டுமொத்த உலகின் திறனை அதிகரிப்பதில் நாம் ஒன்றாக இணைந்து நிச்சயமாக வெற்றி பெறுவோம் என்று நான் உறுதியாக நம்புகிறேன்.
இன்று நம் உரையாடலின் போது, இதுபோன்ற பல பிரச்சினைகளைப் பற்றி விவாதிப்போம் மற்றும் நமது உத்திசார் உறவுகளுக்கு ஒரு புதிய பரிமாணத்தை சேர்ப்போம். நம் நட்புக்கு மீண்டும் ஒருமுறை என் மனமார்ந்த நன்றியைத் தெரிவித்துக் கொள்கிறேன்.
AP/PLM/SMB/RS/KRS
விவசாயத்துறை அமைச்சகம்
மத்திய நிதியமைச்சர் திருமதி நிர்மலா சீதாராமன் மற்றும் மத்திய வேளாண் துறை அமைச்சர் திரு நரேந்திர சிங் தோமர் ஆகியோர், நாட்டில் விவசாயத்தில் புரட்சியை ஏற்படுத்தும் நடவடிக்கைகளை நாளை தொடங்கி வைக்கின்றனர் - விவசாய கடன் மற்றும் பயிர் காப்பீட்டை மையமாகக் கொண்டு இந்த முன்முயற்சிகள் தொடங்கப்படுகிறது
மத்திய நிதியமைச்சர் திருமதி நிர்மலா சீதாராமன் மற்றும் மத்திய வேளாண் துறை அமைச்சர் திரு நரேந்திர சிங் தோமர் ஆகியோர் விவசாயிகளின் நலனை மையமாகக் கொண்டு வேளாண் கடன் மற்றும் பயிர்க் காப்பீடு ஆகியவற்றில் கவனம் செலுத்தும் தொடர்ச்சியான மாற்ற நடவடிக்கைளை நாளை தொடங்கி வைக்கின்றனர். வேளாண்மை மற்றும் விவசாயிகள் நல அமைச்சகம் இந்தியாவில் விவசாயத்தில் புரட்சியை ஏற்படுத்த இந்த முன்முயற்சிகளைத் தொடங்குகிறது, மேலும் அனைவருக்குமான நிதி சேவைகளை அதிகரிப்பது, தரவு பயன்பாட்டை ஒழுங்குபடுத்துவது, நவீனத் தொழில்நுட்பத்தைப் பயன்படுத்துவது மற்றும் விவசாயிகளின் வாழ்வாதாரங்களை மேம்படுத்துவது ஆகியவற்றை இந்த நடவடிக்கை நோக்கமாகக் கொண்டுள்ளது.
இந்த முன்முயற்சியின் சிறப்பம்சங்கள்:
1.கிசான்ரின் தளம் 
பல அரசுத் துறைகளுடன் இணைந்து உருவாக்கப்பட்ட கிசான் ரின் இணையதளம் , கிசான் கடன் அட்டை  தொடர்பான சேவைகளுக்கான அணுகலில் புரட்சியை ஏற்படுத்தும். இந்த டிஜிட்டல் தளம் விவசாயிகளின் தரவுகள், கடன் வழங்கல் விவரங்கள், வட்டி மானிய கோரிக்கைகள் மற்றும் திட்ட முன்னேற்றம் ஆகியவை தொடர்பான விரிவான தகவல்களை வழங்கும். மேலும் விவசாய கடனுக்காக வங்கிகளுடன் தடையற்ற ஒருங்கிணைப்பை இது ஊக்குவிக்கும்.
இல்லம் தோறும் கே.சி.சி இயக்கம்:
இந்த இல்லம் தோறும் கே.சி.சி இயக்கம்,
கிசான் கடன் அட்டைத்  திட்டத்தின் நன்மைகளை இந்தியா முழுவதும் உள்ள ஒவ்வொரு விவசாயிக்கும் கொண்டு செல்லும் லட்சிய இயக்கமாகும். இந்த இயக்கம் உலகளாவிய நிதி உள்ளடக்கத்தை அடைவதை நோக்கமாகக் கொண்டுள்ளது,
நபார்டு வங்கி இந்த இயக்கத்தின் முதன்மை செயலாக்க அமைப்பாக அடையாளம் காணப்பட்டுள்ளது, இது திட்டத்தின் ஒட்டுமொத்த செயலாக்கம் மற்றும் கண்காணிப்பு பொறுப்பை மேற்கொள்ளும்.
3. விண்ட்ஸ்  கையேடு வெளியீடு
இந்த நிகழ்ச்சியின்போது வெளியிடப்படவுள்ள விண்ட்ஸ் கையேடு, வானிலை தகவல் கட்டமைப்புத் தரவு அமைப்பு  முன்முயற்சியை விரிவுபடுத்துகிறது. விண்ட்ஸ் முறையில், மேம்பட்ட வானிலை தரவு பகுப்பாய்வுகளைப் பயன்படுத்தி வானிலை குறித்த துல்லியமான தகவல் வழங்கப்படுகிறது. இந்த விரிவான கையேடு விவசாயிகள் மற்றும் சம்பந்தப்பட்ட தரப்பினருக்கு, இணையதள செயல்பாடுகள், தரவு விளக்கம் போன்றவை பற்றிய ஆழமான புரிதலை வழங்குகிறது.
நாளை நடைபெறும் இந்த நிகழ்ச்சி விவசாயிகளின் செழிப்பிற்கான மத்திய அரசின் அர்ப்பணிப்பைக் குறிப்பதுடன் விவசாயிகளுக்கு திறம்பட்ட முறையில் சேவைகளை வழங்குவதை உறுதி செய்கிறது. இதுபோன்ற முன் முயற்சிகள் விவசாயிகளின் முன்னேற்றத்துக்கு உதவுவதுடன் நிலையான பொருளாதார வளர்ச்சியின் இலக்கை முன்னெடுத்துச் செல்ல உதவும்.
---
ANU/SM/PLM/KPG
(Visitor Counter : 78
பிரதமர் அலுவலகம்
காமன்வெல்த் விளையாட்டு போட்டியில் மகளிர் குத்துச்சண்டை போட்டியில் 48 கிலோ எடைப்பிரிவில் தங்கப் பதக்கம் வென்ற நிது கங்காசுக்கு பிரதமர் வாழ்த்து
2022 காமன்வெல்த் விளையாட்டுப் போட்டியில் காமன்வெல்த் விளையாட்டு போட்டியில் மகளிர் குத்துச்சண்டை போட்டியில் 48 கிலோ எடைப்பிரிவில் தங்கப் பதக்கம் வென்ற நிது கங்காஸுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் டுவிட்டரில் கூறியிருப்பதாவது;
"2022 காமன்வெல்த் விளையாட்டுப் போட்டி குத்துச்சண்டையில் கடினமாக சம்பாதித்த மற்றும் தகுதியான தங்கப் பதக்கம் வென்றதற்காக நிது கங்காஸுக்கு வாழ்த்துகள். அவர் விளையாட்டை விடாமுயற்சியுடன் மற்றும் மிகுந்த ஆர்வத்துடன் தொடர்ந்தார். அவரது வெற்றி குத்துச்சண்டையை மேலும் பிரபலமாக்கப் போகிறது. அவளுடைய எதிர்கால முயற்சிகளுக்கு என் மனமார்ந்த வாழ்த்துக்கள். #Cheer4India"
•••••••••••••
(
பிரதமர் அலுவலகம்
ஆசிய விளையாட்டுப் போட்டியில் வெள்ளிப் பதக்கம் வென்ற செஸ் மகளிர் அணிக்கு பிரதமர் வாழ்த்து
ஹாங்சோவில் நடைபெறும் ஆசிய விளையாட்டுப் போட்டியில் வெள்ளிப் பதக்கம் வென்றதற்காக, செஸ் மகளிர் அணிக்கு பிரதமர் திரு நரேந்திர மோடி வாழ்த்து தெரிவித்தார்.
இது தொடர்பாக எக்ஸ் சமூக ஊடகப்பதிவில் பிரதமர் திரு.நரேந்திரமோடி கூறியிருப்பதாவது;
“ஆசிய விளையாட்டுப் போட்டியில் வெள்ளிப் பதக்கம் வென்ற நமது செஸ் மகளிர் அணிக்கு வாழ்த்துகள். இந்த பதக்கம் அவர்களின் திறமைக்கும் உறுதிக்கும் சான்றாகும்.”
குடியரசுத் துணைத் தலைவர் செயலகம்
ராம நவமியையொட்டி மக்களுக்கு குடியரசு துணைத்தலைவர் வாழ்த்து
ராம நவமியையொட்டி மக்களுக்கு குடியரசு துணைத்தலைவர் திரு எம் வெங்கையா நாயுடு வாழ்த்து தெரிவித்துள்ளார்.
அவர் விடுத்துள்ள செய்தி வருமாறு;
ராம பிரானின் பிறந்த நாள் ராம நவமி தினமாக கொண்டாடப்படும் மங்களகரமான தினத்தில் நாட்டு மக்களுக்கு எனது இனிய நல்வாழ்த்துக்களைத் தெரிவித்துக் கொள்கிறேன்.
இந்திய பாரம்பரியத்தில் ராம பிரான் நீதி, தைரியம், கருணை ஆகியவற்றின் வடிவமாக சித்தரிக்கப்படுகிறார். அவரது வாழ்க்கை, உண்மை, நீதி, பெரியவர்களுக்கு மரியாதை அளித்தல், அனைத்து மனிதர்களிடத்தும் அன்பு செலுத்துதல் ஆகிய கொள்கைகளுடன் திகழ்கிறது. ‘மரியாதா புருசோத்தமன்’ என்று போற்றப்படும் ராம பிரான், சிறந்த மன்னராகவும், பணிவுமிக்க மகனாகவும், அன்பான சகோதராரகவும், உண்மையான உணர்வுடன் முன்மாதிரியாகவும் திகழ்கிறார். ராம பிரானின் வாழ்க்கை அவரது உன்னதமான கொள்கைகளையும், உயர்ந்த ஒழுக்க பண்புகளையும் நாம் பின்பற்றத் தூண்டுகிறது.
இந்த ராம நவமி திருநாள் நமது வாழ்க்கையில் மகிழ்ச்சியையும், அமைதியையும் கொண்டு வருவதுடன், பகவான் ராமரால் வலியுறுத்தப்பட்ட நித்திய விழுமியங்களால் நமது பாதையை ஒளிரச் செய்யட்டும்.
நுகர்வோர் நலன், உணவு மற்றும் பொது விநியோகம் அமைச்சகம்
2022-23 ஆம் ஆண்டுக்கு தமிழ்நாட்டில் 10 லட்சம் டன் உட்பட 205 லட்சம் டன் ஊட்டச்சத்து தானியங்கள் உற்பத்திக்கு இலக்கு
சிறுதானியங்கள் உற்பத்தியை அதிகரிக்கவும், ஆண்டுதோறும் சிறுதானியங்கள் உற்பத்திக்கான இலக்கை நிர்ணயிக்கவும் அரசு திட்டமிட்டுள்ளதாக மத்திய நுகர்வோர் நலன், உணவு மற்றும் பொதுவிநியோகத்துறை இணையமைச்சர் திருமதி சாத்வி நிரஞ்சன் ஜோதி மக்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்தார். 2022-23 ஆம் ஆண்டிற்கான ஊட்டச்சத்து தானியங்களின் பயிர் வாரியான, மாநில வாரியான மற்றும் பருவம் வாரியான இலக்குகளையும் அவர் வெளியிட்டார்.
இதன்படி நாடு முழுவதும் 205 லட்சம் டன் ஊட்டச்சத்து தானியங்கள் உற்பத்திக்கு இலக்கு நிர்ணயிக்கப்பட்டுள்ளது. இதில் தமிழ்நாட்டின் பங்கு கரிஃப் பருவத்தில் 8.70 லட்சம் டன், ரபி பருவத்தில் 2 லட்சம் டன் என மொத்தம் 10.70 லட்சம் டன்னாகும். இது தவிர கரிஃப் பருவத்தில் 3.10 லட்சம் டன், ரபி பருவத்தில் 2 லட்சம் டன் என மொத்தம் 5.10 லட்சம் டன் சோளம் உற்பத்திக்கும், கரிஃப் பருவத்தில் 1.70 லட்சம் டன் தினை உற்பத்திக்கும், 3.40 லட்சம் டன் கேழ்வரகு உற்பத்திக்கும், 0.50 லட்சம் டன் சிறு தானியங்கள் உற்பத்திக்கும் இலக்கு நிர்ணயிக்கப்பட்டுள்ளது.
தேசிய உணவுப் பாதுகாப்பு இயக்கத்தின் கீழ் ஊட்டச்சத்து தானியங்களின் உற்பத்தியை அதிகரிப்பதற்கான திட்டம் 14 மாநிலங்களில் உள்ள 212 மாவட்டங்களில் செயல்படுத்தப்பட்டு வருகின்றன.
மாநில அளவிலான அனுமதிக் குழுவின் ஒப்புதலுடன் தேசிய விவசாயிகள் நலத்திட்டத்தின் கீழ் - விவசாயம் மற்றும் அதனுடன் தொடர்புடைய துறை மறுமலர்ச்சிக்கான ஊதிய அணுகுமுறைகளின்படி மாநிலங்களின் சிறுதானியங்கள் சாகுபடியை மாநில அரசுகள் ஊக்குவிக்கலாம்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1885396
தொழிலாளர் மற்றும் வேலைவாய்ப்பு அமைச்சகம்
2022 மார்ச் மாதத்தில் இபிஎஃப்ஓ-வில் 15.32 லட்சம் சந்தாதாரர்கள் சேர்ந்துள்ளனர்
மகாராஷ்டிரா, கர்நாடகா, தமிழ்நாடு, குஜராத், ஹரியானா மற்றும் தில்லி ஆகியவை தோராயமாக 10.14 லட்சம் சந்தாதாரர்களுடன்  முன்னணியில் உள்ளன
ஊழியர் வருங்கால வைப்பு நிதி அமைப்பான இபிஎஃப்ஓ வெளியிட்டுள்ள தற்காலிக தரவின்படி, கடந்த மார்ச் மாதத்தில் 15.32 லட்சம் சந்தாதாரர்கள் சேர்ந்துள்ளதாக தெரிவிக்கப் பட்டுள்ளது. அதற்கு முந்தைய மாதத்துடன் ஒப்பிடுகையில், 2.47 லட்சம் சந்தாதாரர்கள் அதிகம் என்று அதில் கூறப்பட்டுள்ளது.
புதிதாக சேர்ந்த 15.32 லட்சம் சந்தாதாரர்களின் 9.68 லட்சம் பேர் புதிய உறுப்பினர்கள். இவர்கள் முதல் முறையாக இபிஎஃப்ஓ-வில் சேர்ந்துள்ளனர். இது முந்தைய மாதத்தை காட்டிலும் 81,327 அதிகமாகும். சுமார் 5.64 லட்சம் சந்தாதாரர்கள், அமைப்பில் இருந்து வெளியேறி மீண்டும் சேர்ந்துள்ளனர். இவர்கள் முந்தைய கணக்கில், தற்போதைய பிஎஃப் கணக்கை இணைத்துள்ளனர்.
22 வயது முதல் 25 வயது வரையிலானவர்கள் மார்ச் மாதத்தில் 4.11 லட்சம் பேர் இணைந்துள்ளனர். இதையடுத்து 29-35 வயது வரம்பில் 3.17 லட்சமும், 18-21 வயது வரம்பில் மார்ச் மாதத்தில் 2.93 லட்சமும் சந்தாதாரர்களின் எண்ணிக்கை ஆகும்.
மகாராஷ்டிரா, கர்நாடகா, தமிழ்நாடு, குஜராத், ஹரியானா மற்றும் தில்லி ஆகிய மாநிலங்கள் தொடர்ந்து சந்தாதாரர்களின் எண்ணிக்கையில் முன்னிலை வகிக்கின்றன. இந்த மாநிலங்களில் மட்டும் தோராயமாக 10.14 லட்சம் சந்தாதாரர்கள் மார்ச் மாதத்தில் இணைந்துள்ளனர். இது  ஆகும்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1826969